S-1308/2013

Mál þetta sem dómtekið var 19. febrúar 2014, er höfðað af ríkissaksóknara með ákæru dagsettri 13. desember 2013 gegn K-kvk-þgf J-kvk-þgf, kennitala 000000-0000, Álakvísl 1, 110 Reykjavík, fyrir eftirtalin hegningarlagabrot, framin laugardaginn 14. júlí 2012, að Fríkirkjuvegi í Reykjavík:

1. Eignarspjöll, með því að hafa, á bifreiðarstæði við Listasafn Íslands, lamið eða sparkað í hægri hlið bifreiðarinnar LS-892, sem var í eigu T-kk-ef G-kk-ef, með þeim afleiðingum að stór dæld kom á hægri afturhurð bifreiðarinnar.

Er talið að þetta varði við 1. mgr. 257. gr. almennra hegningarlaga nr. 19/1940.

2. Brot gegn valdstjórninni, með því að hafa skömmu eftir atvikið sem lýst er í 1. ákærulið, er lögreglumenn við skyldustörf höfðu afskipti af ákærðu, sparkað í mjóbak lögreglukonunnar H-kvk-ef G-kvk-ef, reynt að bíta lögreglumanninn M-kk-þf J-kk-þf S-kk-þf og hrækt á lögreglumanninn Ó-kk-þf M-x-x A-x-x, en hrákinn hafnaði í andliti hans.

Er talið að þetta varði við 1. mgr. 106. gr. almennra hegningarlaga nr. 19/1940, og sbr. 20. gr. almennra hegningarlaga að því er varðar brot gegn M-kk-þgf J-kk-þgf.

Er þess krafist að ákærða verði dæmd til refsingar og til greiðslu alls sakarkostnaðar.

Í málinu gerir T-kk-nf G-kk-nf kröfu um að ákærða verði dæmd til að greiða honum 65.275 krónur auk vaxta samkvæmt 1. mgr. 8. gr. laga nr. 38/2001 af þeirri fjárhæð frá 11. desember 2012 þar til liðinn er mánuður frá því henni hefur verið kynnt bótakrafan en auk dráttarvaxta samkvæmt 1. mgr. 6. gr. sömu laga af sömu fjárhæð frá þeim degi til greiðsludags. Þá er gerð krafa um að ákærða verði dæmd til að greiða bótakrefjanda kostnað við að hafa uppi bótakröfuna og fylgja henni eftir fyrir dómi að skaðlausu.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sekur um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í desember árið 1973 hefur ekki gerst sek um refsivert brot áður svo kunnugt sé.

Með hliðsjón af sakarefni málsins og greiðlegri játningu er refsing ákærðu hæfilega ákveðin fangelsi í 30 daga, sem skilorðsbundið verður með þeim hætti er í dómsorði greinir.

Ákærða hefur viðurkennt bótaskyldu í málinu og lýst því að vátryggingarfélag bótakrefjanda samkvæmt 1. tl. ákæru krefji ákærðu nú um viðgerðir á umræddri bifreið. Hún mótmælt bótakröfu skv. ákæruskjali á þeim grundvelli að um sé að ræða eigin áhættu bótakrefjanda gagnvart tryggingarfélaginu. Á því geti ákærða ekki borið ábyrgð. Ákærða er með ólögmætri háttsemi sinni skaðabótaskyld gagnvart því tjóni sem hún hefur bakað tjónþola. Tjónþoli fær tjón sitt að mestu bætt úr húftryggingu vátryggingarfélags síns. Hann ber þó eigin áhættu sem nemur skaðabótakröfunni í málinu. Er það þar með tjón brotaþola í skilningi skaðabótaréttar. Ber ákærðu að greiða tjónþola þær skaðabætur. Samkvæmt því verður krafa tjónþola að fjárhæð 65.275 krónur tekin til greina ásamt vöxtum og málskostnaði.

Ákærði greiði sakarkostnað samkvæmt sakarkostnaðaryfirliti og málsvarnarþóknun skipaðs verjanda síns, að teknu tilliti til virðisaukaskatts, svo sem í dómsorði greinir.

D ó m s o r ð :

Ákærða, K-kvk-nf J-kvk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða greiði T-kk-þgf G-kk-þgf 65.275 krónur, auk vaxta skv. 8. gr. laga nr. 38/2001 um vexti og verðtryggingu frá 14. júlí 2012 til 20. febrúar 2014, en með dráttarvöxtum skv. 1. mgr. 6. gr. sömu laga frá þeim degi til greiðsludags og 120.000 krónur í málskostnað.

Ákærði greiði 173.125 krónur í sakarkostnað, þar með talda málsvarnarþóknun skipaðs verjanda síns, G-kvk-ef P-kvk-ef héraðsdómslögmanns, 119.225 krónur og þóknun verjanda á rannsóknarstigi B-kk-ef E-kk-ef héraðsdómslögmanns, 25.100 krónur.

S-kk-nf S-kk-nf.